Jessica Simpson

Jessica Ann Simpson (s. 10. heinäkuuta 1980 Abilene, Texas) on yhdysvaltalainen laulaja, näyttelijä, lauluntekijä ja muotisuunnittelija, joka tuli suosituksi 1990-luvun lopulla. Hän on julkaissut useita albumeja, esiintynyt televisio-ohjelmissa ja elokuvissa, sekä suunnitellut käsilaukkuja ja kenkiä naisille. Vuonna 2006 hän perusti malliston The Jessica Simpson Collection.
Simpsonin ensimmäinen single ”I Wanna Love You Forever” (1999) ylsi Yhdysvaltain Billboard Hot 100 -listan viidenneksi. Hänen debyyttialbuminsa "Sweet Kisses" myi Yhdysvalloissa tuplaplatinaa ja yli neljä miljoonaa kappaletta maailmanlaajuisesti. Simpson on julkaissut yhteensä seitsemän studioalbumia.
Vuosina 2003–2005 hän esiintyi yhdessä silloisen aviomiehensä Nick Lacheyn kanssa Music Televisionin tositelevisiosarjassa "Kyyhkyläiset" ("Newly weds"). Lisäksi hän on näytellyt muun muassa tv-sarjassa "70's Show" sekä elokuvassa "The Dukes of Hazzard" (2005).
Elämä.
Simpson kasvoi Richardsonissa, joka sijaitsee Dallasissa, Texasissa. Simpsonin perheeseen kuuluu isä Joe, äiti Tina ja sisko Ashlee Simpson, joka on näyttelijä ja laulaja. Isä Joe oli baptistikirkon pappi Texasissa ja Simpsonin manageri. 
Vuonna 2002 Simpson meni naimisiin Nick Lacheyn kanssa, joka oli tuolloin 98 Degrees -yhtyeen laulaja. Simpson oli sanonut mediassa olevansa neitsyt aina hääpäivään asti. Vuonna 2003 alkoi MTV:n sarja "Kyyhkyläiset (Newlyweds)", joka kertoi Simpsonin ja Lacheyn elämästä yhdessä. Vuonna 2005 Simpson ja Lachey ilmoittivat erosta. Eron jälkeen Simpson seurusteli laulaja John Mayerin kanssa. Marraskuussa 2007 Simpson alkoi tapailla Dallas Cowboysin pelaajaa Tony Romoa. He erosivat kesällä 2009. 
Heinäkuussa 2014 Simpson meni naimisiin entisen NFL-pelaajan Eric Johnsonin kanssa. Heillä on kolme lasta, tyttö ja kaksi poikaa. He ilmoittivat alkuvuodesta 2025 eroavansa.
Ura laulajana.
Simpson on laulanut baptistikirkon kuorossa, ja hänen ensimmäinen levynsä oli kristillinen levy, jonka hän teki ollessaan 14-vuotias. Levyä ei kuitenkaan koskaan julkaistu.
Vuonna 1999 Simpson julkaisi ensimmäisen albuminsa "Sweet Kisses", joka oli yhdysvaltalaisella Billboard-listalla sijalla 25 ja brittiläisellä listalla levy oli top 40- listalla. Albumi oli menestys ja myi Yhdysvalloissa miljoona kappaletta. Hänen ensimmäinen singlensä "I Wanna Love You Forever" myi platinaa ja oli parhaimmillaan Billboard-listalla sijalla viisi. Single oli menestys myös Kanadassa ja Britanniassa. Hänen toinen singlensä, duetto yhdessä hänen silloisen poikaystävänsä Nick Lacheyn kanssa, "Where You Are", oli hitti. 
Kolmas single "I Think I'm in Love with You" oli niin ikään menestys, saavuttaen parhaimmillaan sijan 40. Vuonna 2000 Simpson voitti kaksi Teen Choice Awards -palkintoa. Hän sai palkinnot parhaasta rakkauslaulusta ”Where You Are”, ja hän oli vuoden paras uusi artisti. Vuonna 2000 Simpson esiintyi 98 Degrees -bändin videolla ”My Everything”.
Toinen albumi, "Irresistible", julkaistiin vuonna 2001, ja se kipusi Billboard -listalla sijalle 10. Silti albumin myynti jäi noin puoleen miljoonaan kappaleeseen. Albumin single "Irresistible" oli parhaimmillaan kahdeskymmenes yhdysvaltalaisella listalla. Seuraava single, "A Little Bit" ei menestynyt listoilla. 
Kolmas albumi "In This Skin" julkaistiin kesällä 2003 samaan aikaan kuin "Kyyhkyläisillä" oli ensi-ilta. Sarja siivitti albumin myyntiä ja albumi myi noin 3 miljoonaa kappaletta ja oli parhaimmillaan kakkossijalla Billboard-listalla. 
Vuonna 2006 29. elokuuta Yhdysvalloissa julkaistiin Simpsonin neljäs pitkäsoitto, "A Public Affair". Albumi saavutti Billboard-listan sijan viisi. Albumilta on julkaistu singlet "A Public Affair" ja "I Belong to Me".
Syyskuussa 2008 Simpson julkaisi Yhdysvalloissa viidennen albuminsa "Do You Know", vaihtaen samalla popista kantriin. Levyn ensimmäinen sinkku "Come On Over" tosin vuodettiin nettiin jo 27. toukokuuta. Pian sen jälkeen countryradioasemat ympäri maan alkoivat soittaa singleä listoillaan. "Come On Over" rikkoi ennätyksiä Billboard Hot country songs -listalla sijalla 41 tittelillä "highest-debuting first chart entry by a solo artist". "Come On Over"- sinkun musiikkivideo sai ensi-iltansa Simpsonin nettisivuilla heinäkuussa 2008. Sinkku saavutti sijan 18. Billboardin kuumien countryhittien-listalla. Levyn virallisen julkaisun jälkeen se saavutti 1. sijan Billboardin top country albumien listalla sekä USA:ssa että Kanadassa, ollen Simpsonin uran ensimmäinen ykkössijan saavuttanut albumi. Levyn muut sinkut eivät saavuttaneet samanlaista suosiota ja 7. huhtikuuta 2009 Simpsonin edustaja ilmoitti Simpsonin ja tämän levy-yhtiön Sony Nashvillen erosta.
Ura näyttelijänä.
Vuonna 1992 Simpson haki roolia kuuluisasta tv-ohjelmasta "The Mickey Mouse Club", mutta Christina Aguileran esityksen nähtyään hän meni kipsiin lavalla viimeisessä koe-esiintymisessään, eikä saanut paikkaa ohjelmasta. "Kyyhkyläiset"-sarjan myötä Simpson sai roolin elokuvasta "The Dukes of Hazzard", jossa hän esitti Daisy Dukea. Vuonna 2006 hän esiintyi elokuvassa "Kuukauden koheltajat".
Kyyhkyläiset.
Vaikka Simpson oli luonut uraa laulajana, hän nousi kuuluisuuteen vasta Kyyhkyläiset ("Newlyweds") -tv-sarjan myötä. Kyyhkyläisiä esitettiin Suomessa Nelosella ja MTV-musiikkikanavalla. Kyyhkyläisissä seurataan Lacheyn ja Simpsonin elämää. Sarja alkoi vuonna 2003 ja oli heti suuri menestys. Sarjaa esitettiin 40 jaksoa, viimeinen jakso tuli vuonna 2005.
Vuonna 2004 pari tähditti myös tv-showta "The Nick and Jessica Variety Hour" , jota verrattiin Sonnyn ja Cherin showhun. Vuonna 2005 Kyyhkyläiset palkittiin People's choice awardilla "Favorite reality show". Sarja sai loppunsa pian sen jälkeen.
Muuta.
Simpson on julkaissut kirjan häistään; hänellä on oma kosmetiikkasarja Dessert Treats, jonka tuoteita pystyy syömään iholta; hän on mainostanut monia tuotteita ja on suosittu esiintyjä monissa Yhdysvaltojen tärkeissä pyhäpäiväjuhlissa. Simpson on laulanut myös useasti muun muassa God Bless America -kappaleen amerikkalaisen jalkapallon ja baseball -loppukilpailujen yhteydessä. Hänen uusimmista kappaleista tunnetuin on ehkä Nancy Sinatran alun perin levyttämä These Boots Are Made For Walking.